Document ID: 31991R3901

ΚΑΝΟΝΙΣΜΟΣ (ΕΟΚ) αριθ. 3901/91 ΤΗΣ ΕΠΙΤΡΟΠΗΣ
της 18ης Δεκεμβρίου 1991
για ορισμένες λεπτομέρειες εφαρμογής για την περιγραφή και την παρουσίαση των ειδικών οίνων
Η ΕΠΙΤΡΟΠΗ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 72 παράγραφος 5,
Εκτιμώντας:
ότι στον κανονισμό (ΕΟΚ) αριθ. 3895/91 του Συμβουλίου (3) έχει προβλεφθεί ότι ο αλκοολικός τίτλος πρέπει να αναγράφεται στην ετικέτα των οίνων liqueur, των ημιαφρωδών οίνων και των αεριούχων ημιαφρωδών οίνων και ότι τα μέσα κλεισίματος για τις φιάλες που περιέχουν τους οίνους αυτούς δεν μπορούν πλέον να καλύπτονται με καψύλιο ή με φύλλο που παρασκευάζεται από υλικό με βάση το μόλυβδο από την 1η Ιανουαρίου 1993 7 ότι πρέπει να καθοριστούν οι λεπτομέρειες εφαρμογής, περιλαμβάνονται βασικά τους κανόνες που έχουν ήδη εγκριθεί για την περιγραφή των οίνων, των γλευκών σταφυλής και των αφρωδών οίνων 7
ότι οι διατάξεις του παρόντος κανονισμού πρέπει να αντικαταστήσουν τις διατάξεις του κανονισμού (ΕΟΚ) αριθ. 1069/87 της Επιτροπής της 15ης Απριλίου 1987 περί λεπτομερειών εφαρμογής για την ένδειξη του αλκοολικού τίτλου στην ετικέτα των ειδικών οίνων (4) 7 ότι οι τελευταίες αυτές διατάξεις πρέπει να καταργηθούν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ένδειξη του αποκτημένου κατ' όγκο αλκοολικού τίτλου στην ετικέτα των οίνων liqueur, των ημιαφρωδών οίνων και των αεριούχων ημιαφρωδών οίνων γίνεται ανά εκατοστιαία μονάδα ή μισή εκατοστιαία μονάδα όγκου.
Ο αναγραφόμενος αποκτημένος κατ' όγκο αλκοολικός τίτλος δεν μπορεί να είναι ούτε ανώτερος ούτε κατώτερος από 0,8 % vol από τον τίτλο που προσδιορίζεται με την ανάλυση.
2. Ο αριθμός που αντιστοιχεί στον αποκτημένο κατ' όγκο αλκοολικό τίτλο ακολουθείται από το σύμβολο «% vol» και μπορεί να προηγούνται αυτού οι όροι «αποκτημένος αλκοολικός τίτλος» ή «αποκτημένη αλκοόλη» ή η συντομογραφία «alc.». Αναγράφεται στην ετικέτα με χαρακτήρες ύψους τουλάχιστον 3 χιλιοστομέτρων.
Άρθρο 2
Οι οίνοι liqueur, οι ημιαφρώδεις οίνοι και οι αεριούχοι ημιαφρώδεις οίνοι οι οποίοι:
α) πριν από την 1η Μαΐου 1988 έχουν τεθεί σε δοχεία ονομαστικού όγκου 60 λίτρων ή λιγότερο και φέρουν ετικέτα:
- που περιλαμβάνει την ένδειξη του αποκτημένου κατ' όγκο αλκοολικού τίτλου κατά τρόπο που δεν συμφωνεί με το άρθρο 1, αλλά συμφωνεί με τις διατάξεις των κρατών μελών που ισχύουν πριν από την ημερομηνία αυτή
ή
- δεν περιλαμβάνει την ένδειξη του αλκοολικού τίτλου, εάν αυτή δεν απαιτείτο από τις διατάξεις των κρατών μελών που ίσχυαν πριν από την ημερομηνία αυτή 7
β)
πριν από την 1η Ιανουαρίου 1993 έχουν εμφιαλωθεί και καλύπτονται από καψύλιο ή από φύλλο που παρασκευάζεται με βάση το μόλυβδο,
μπορούν να κατέχονται με σκοπό την πώληση, να τίθενται σε κυκλοφορία και να εξαχθούν μέχρις εξαντλήσεως των αποθεμάτων.
Άρθρο 3
Ο κανονισμός (ΕΟΚ) αριθ. 1069/87 καταργείται.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1991.

Labels: 3
17